Սուշիլա Նայար

Սուշիլա Նայար (), հնդիկ բժիշկ, գանդիական վետերան և քաղաքական գործիչ։ Մեծ դեր է ունեցել իր երկրում հասարակության առողջության, բժշկական կրթության և սոցիալական ու գյուղական համայնքների վերակառուցման մի շարք ծրագրերում։ Նրա եղբայրը՝ Պյարելալ Նայարը Մոհանդաս Քարամչանդ Գանդիի անձնական քարտուղարն էր : Նա Գանդիի անձնական բժիշկն էր՝ դառնալով նրա մերձավոր շրջապատի կարևոր անդամ։ Ավելի ուշ իր փորձի հիման վրա գրել է գրել է մի քանի գիրք։ Հետանկախ Հնդկաստանում մրցում էր քաղաքական պաշտոնի համար և Հնդկաստանի առողջապահության նախարարն էր։

Կենսագրություն

Վաղ կյանք և կրթություն 
Ծնվել է 1914 թվականի դեկտեմբերի 26-ին Կունջայում, Փյունջաբի (այժմ՝ Պակիստան) Գուջարաթ շրջանի փոքրիկ քաղաքում։ Եղբոր միջոցով զարգացրել է վաղ գանդիական իդեալները և նույնիսկ փոքր տարիքում Լահորում հանդիպել Գանդիին։ Նա եկել է Նյու Դելի, որպեսզի օրիորդ Հարդինջի բժշկական քոլեջում սովորի բժշկություն, որտեղից էլ ստացել է բժշկության բակալավրի աստիճան։ Քոլեջի ողջ օրվա ընթացքում շփվում էր գանդիականների հետ։

Հնդկաստանի ազատամարտի ընթացքում միացումը Գանդիին 
1939 թվականին եղբորը միանալու համար եկել է Սևագրամ և դարձել Գանդիների ընկերը։ Նրա ժամանումից անմիջապես հետո Վարդհայում սկսվել է խոլերայի համաճարակ և երիտասարդ շրջանավարտը գրեթե միայնակ է քայլեր ձեռնարկել բռնկման դեմ։ Գանդին բարձր է գնահատել իր համառությունն ու նվիրվածությունը ծառայությանը և բժիշկ Բ. Ց. Ռոյի օրհնությամբ նշանակել է նրան իր անձնական բժիշկը։ 1942 թվականին կրկին վերադարձել է Գանդիի կողմը՝ մասնակցելու «Ելք Հնդկաստան» շարժմանը։ Այդ տարի բանտարկվել է այլ նշանավոր գանդիականների հետ Պունայի Ագա Խան պալատում։

Հետագա կրթություն և հանրային ծառայություն 
1948 թվականին Դելիում Գանդիի սպանությունից հետո Սուշիլա Նայարը մեկնում է Ամերիկայի Միացյալ Նահանգներ, որտեղ Ջոնս Հոփքինսի հանրային առողջության դպրոցից ստանում է հասարակական առողջության երկու գիտական աստիճան։ 1950 թվականին Ֆարիդաբադում վերադառնալով Ֆարիդաբադ՝ հիմնել է տուբերկուլոզի առողջարան։ Նայարը ղեկավարում էր նաև Գանդիի հիշատակի հիմնադրամը։

Քաղաքական կարիերա 
1952 թվականին սկսել է զբաղվել քաղաքականությամբ և ընտրվել է Դելիի օրենսդիր մարմնում։ 1952-1955 թվականներին Նեհրուի կաբինետում աշխատել է որպես Առողջապահության նախարար։ Նա 1955 թվականից 1956 թվականներին Դելիի Վիդհան Սաբհայի (Դելիի օրենսդիր մարմին) խոսնակն էր։ 1957 թվականին ընտրվել է Լոկ սաբհայում, Ջանսիի ընտրատարածքից և աշխատել մինչև 1971 թվականը։ 1962 թվականից կրկին Միության առողջապահության նախարար էր։

Անձնական կյանք և մահ 
Երբեք չի ամուսնացել։ 2001 թվականի հունվարի 3-ին մահացել է սրտի կանգի պատճառով

Հրապարակված աշխատանքներ 
 The Story of Bapu's Imprisonment (1944)
 Kasturba, Wife of Gandhi (1948)
 Kasturba Gandhi: A Personal Reminiscence (1960)
 Family Planning (1963)
 Role of Women in Prohibition (1977).
 Mahatma Gandhi: Satyagraha at Work (Vol. IV) (1951)
 Mahatma Gandhi: India Awakened, (Vol. V)
 Mahatma Gandhi: Salt Satyagraha – The Watershed, (Vol. VI)
 Mahatma Gandhi: Preparing For Swaraj, (Vol. VII)
 Mahatma Gandhi: Final Fight For Freedom, (Vol. VIII) (c. 1990)
 Mahatma Gandhi: The Last Phase (completed for her brother Pyarelal, the tenth volume in his biography of Gandhi, published by the Navajivan Publishing House.)

Ծանոթագրություններ 

 
Հնդկաստանի քաղաքական գործիչներ
Հնդիկ բժշկուհիներ